title: Noisiu
text: Noisiu, Noíse, pe Naoise, zo ur gour yaouank eus gwengelouriezh Iwerzhon, mab  da Uisneach ha niz da Gonchobar mac Nessa, roue Ulaid.
  
  Meneget eo er gontadenn anvet Tri mab Uisnech a gaver e-touez istorioù arall e Táin Bó Cúailnge, ul lodenn ag ar Rúraíocht.
  
  Er gontadenn e teuas Noíse da vout gwaz kleiz Deirdre, ur wreg c'hoantaet ivez gant Conchobar. Da dec'hout gwarizi ar roue e verdejont davet Alba. Conchobar a glaskas o lakaat da zistreiñ hogen an tonkad a reas a-hend-all. Ur geas ("strobinell") a voe lakaet war o gward Fergus mac Róich tra ma ne oa ket doujet diougan Deirdre gant Naoise hag e vreudeur, ha gwidre Conchobar a zegasas ar gabal.
  
  Ar gwashañ e voe an emgann e ti ar Skourr Ruz en Emain Macha, hag a zegasas ar marv da Naoise hag e vreudeur Ainle hag Ardan, ha mab Conchobar Fiacha. Hag en diwezh e varvas mibien Uisnech gant Maine Dorn-Ruz, mab tiern Norveg (pe gant Éogan mac Durthacht hervez an andonioù). An darvoud a zegasas brezelioù etre Ulaid ha Cúige Chonnacht, dishêrezh Conchobar hag e ziskennidi eus titl tiern Ulaid, ha drastadeg Emain Macha.
  
  Kelc'hiad ar Skourr Ruz
  Tudennoù gwengelouriezh Iwerzhon